ფხუტრერი

ფხუტრერი — სოფელი საქართველოში, სამეგრელო-ზემო სვანეთის მხარის მესტიის მუნიციპალიტეტში, ეცერის თემში (სოფლები: ბარში, გვალდერი, ისკარი, კალაში, ლადრერი, ლანტელი, ლაშხრერი, უსგვირი, უღვალი, ფხუტრერი, ქურაში, ცალანარი, ჭელირი, ჰებუდი). მდებარეობს სვანეთის კავკასიონის მთავარი ქედის სამხრეთ კალთაზე, მდინარე ენგურის ხეობაში, ზღვის დონიდან 1040 მ., მესტიიდან 27 კმ., ისკარიდან 1 კმ. საბჭოთა პერიოდში განვითარებული იყო მეცხოველეობა.

სოფლის ახლოს დგას X საუკუნის ქართული არქიტექტურის ძეგლი მთავარანგელოზის ეკლესია „თარინგზელ“. ნაშენია თლილი ქვით. სამი მხრიდან გარშემოსასვლელი აკრავს. შესასვლელი სამხრეთიდან აქვს. ეკლესია შიგნით მთლიანად მოხატული იყო. აქვს ურთხელის ხის მოხარატებული კარი, რომელსაც ამკობს წმინდადენის 6 ფიგურა და ჩუქურთმები. სოფლის მახლობლად, გორაზე, აღმოჩენილია ანტიკური ხანის ნამოსახლარი.

დემოგრაფია
2014 წლის აღწერის მონაცემებით სოფელში ცხოვრობს 30 ადამიანი.

 აღწერის წელი  მოსახლეობა  კაცი  ქალი 2002საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II  58  31  27 2014   30  14  16

ლიტერატურა

სქოლიო

კატეგორია:მესტიის მუნიციპალიტეტის სოფლები